ಈ ಬಗೆಯ ಖಾತೆಯನ್ನು ತೆರೆಯುವ ಗ್ರಾಹಕನು ಗೊತ್ತಾದ ಅವಧಿಗೆ ಬ್ಯಾಂಕಿನಲ್ಲಿ ಠೇವಣಿ ಇಡಬೇಕು; ಅವಧಿ ಮುಗಿದ ಮೇಲೆ ಗ್ರಾಹಕನ ಕೋರಿಕೆಯ ಮೇರೆಗೆ ಹಿಂದಿರುಗಿಸಲಾಗುವುದು; ಇಲ್ಲವೇ ಮತ್ತೆ ಗ್ರಾಹಕನು ತಿಳಿಸುವ ನಿರ್ದಿಷ್ಟಾವಧಿಯವರೆಗೆ ನವೀಕರಿಸಲಾಗುವುದು. ಠೇವಣಿ ಇದ್ದಷ್ಟು ಕಾಲದಲ್ಲಿ ಸಾಮಾನ್ಯವಾಗಿ ಮೂರು ತಿಂಗಳಿಗೊಮ್ಮೆ ಬಡ್ಡಿಯ ಹಣವನ್ನು ಖಾತೆದಾರನ ಲೆಕ್ಕಕ್ಕೆ ಜಮಾ ಮಾಡಲಾಗುವುದು. ಈ ಬಗೆಯ ಠೇವಣಿಗಳಿಗೆ ಉಳಿದ ಬಗೆಯ ಖಾತೆಗಳ ಠೇವಣಿಗಳಿಗಿಂತ ಸ್ವಲ್ಪ ಹೆಚ್ಚಿನ ದರದಲ್ಲಿ ಬಡ್ಡಿಯನ್ನು ನೀಡಲಾಗುವುದು. ಗ್ರಾಹಕನಿಟ್ಟ ಠೇವಣಿ ಹಣಕ್ಕೆ ದಾಖಲೆಯಾಗಿ ನಿರ್ದಿಷ್ಟ ನಮೂನೆಯಲ್ಲಿ ಅಧಿಕೃತ ರಸೀದಿಯನ್ನು ನೀಡಲಾಗುವುದು. ಅದನ್ನು ಹಾಜರುಪಡಿಸಿ ಅಗತ್ಯಬಿದ್ದಾಗ ೭೫% ರಷ್ಟು ಇಟ್ಟ ಹಣದ ಮೇಲೆ ಸಾಲವನ್ನು ಪಡೆಯಬಹುದು. ಅವಧಿ ಮುಗಿದಾಗ ಇಟ್ಟ ಹಣವನ್ನು ಪಡೆಯಲು ಈ ದಾಖಲೆ ಪತ್ರವನ್ನು ಗ್ರಾಹಕನು ಹಾಜರುಪಡಿಸಬೇಕು. ಈ ಬಗೆಯ ಠೇವಣಿಗಳಿಗೆ ನೀಡುವ ಬಡ್ಡಿ ದರದ ಪರಿಮಿತಿಯನ್ನು ರಿಸರ್ವ್ ಬ್ಯಾಂಕ್ ಗೊತ್ತು ಮಾಡಿರುತ್ತದೆ.

ಬ್ಯಾಂಕುಗಳ ಮಹತ್ವ - ಸ್ವರೂಪ
ಸಾವಧಿ ಠೇವಣಿ ಖಾತೆ (ಫಿಕ್ಸೆಡ್ ಡಿಪಾಸಿಟ್ ಅಕೌಂಟ್)
ಸಂಸ್ಥೆಗಳ ಪರವಾಗಿ ವ್ಯವಹರಿಸುವ ವ್ಯಕ್ತಿಗಳು ಯಾರೆಂದು ತಿಳಿಸುವ ನಿರ್ಣಯ ಪ್ರತಿ ಮತ್ತು ಅವರ ಮಾದರಿ ಸಹಿ ಕಾರ್ಡು
ಮಾದರಿ ಸಹಿಕಾರ್ಡು (ಸಾವಧಿ ಠೇವಣಿಗಳಿಗೆ)